Wapyn Sztokholmu przedstowio we modrym wapynowym blocie złoto gowa we korōnie. Je to wyuobrożyniy krōla Erika IX, kery je patrōnym miasto. Bōł uōn wybrany krōlym Szwecyje we 1150 roku. Podug powiarki, ze placu, kaj ôstoł pogracany (pode pōłnocnōm ścianōm katedry we Uppsali) cudownym knifym wytrysnyło zdrzōdło, kere bije do terozki a je powożane, co woda ś niygo nabrano moge kuryrować niymoce. Skiż uznanio tygo za cud, a tyż skuli tygo, co kej krōl bōł uōn powożany za prowygo krześcijana a dobrygo władce, miesczany ôbrali go za patrōna, kery mo chrōnić miasto. Niigdy niy bōł ôguoszōny świyntym ôd Kościoła, nale we Szwecyji je pora kościołōw pode jygo wezwaniym. Wyuobrożyniy na wapynie je gynau take samo kej na strzedniowiecznyj miejskij pieczyńci. Wapyn na ôficjalnyj neczajcie Sztokholmu